LT Europos Sąjungos oficialusis leidinys L 308/3

KOMISIJOS REGLAMENTAS (ES) Nr. 1146/2014

2014 m. spalio 23 d.

kuriuo dėl didžiausios leidžiamosios antrachinono, benfluralino, bentazono, bromoksinilo, chlortalonilo, famoksadono, imazamokso, metilbromido, propanilo ir sulfato rūgšties koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II, III, IV ir V priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį, 14 straipsnio 1 dalies a punktą, 18 straipsnio 1 dalies b punktą ir 49 straipsnio 2 dalį,

kadangi:

(1) didžiausia leidžiamoji bentazono, bromoksinilo, chlortalonilo, famoksadono ir imazamokso koncentracija (toliau – DLK) nustatyta Reglamento (EB) Nr. 396/2005 II priede ir III priedo B dalyje. Benfluralino ir propanilo DLK nustatyta to reglamento III priedo A dalyje. Antrachinono, metilbromido ir sulfato rūgšties DLK Reglamente (EB) Nr. 396/2005 nenustatyta; kadangi šios veikliosios medžiagos neįtrauktos į to reglamento IV priedą, joms taikoma to reglamento 18 straipsnio 1 dalies b punkte nustatyta numatytoji vertė – 0,01 mg/kg;

(2) pagal to reglamento 12 straipsnio 1 dalį Europos maisto saugos tarnyba (toliau – Tarnyba) pateikė pagrįstą nuomonę dėl nustatytos antrachinono DLK (2). Antrachinono neįtraukimas į Tarybos direktyvos 91/414/EEB (3) I priedą numatytas Komisijos sprendime 2008/986/EB (4). Atsižvelgiant į tai, kad Sąjungoje antrachinono naudoti nebeleidžiama ir nepranešta apie leidimus jį naudoti trečiosiose šalyse, tikslinga, kad jo DLK būtų nustatyto dydžio arba atitiktų numatytąją DLK, remiantis Reglamento (EB) Nr. 396/2005 18 straipsnio 1 dalies b punktu;

(3) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos benfluralino DLK (5). Ji rekomendavo sumažinti salotoms, salotinėms trūkažolėms, sėjamosioms gražgarstėms, salotinėms cikorijoms, pupelėms (šviežioms, su ankštimis), pupelėms (šviežioms, be ankščių), žirniams (šviežiems, su ankštimis), žirniams (šviežiems, be ankščių), lęšiams, pupoms (džiovintoms), žirniams (džiovintiems), saulėgrąžų sėkloms, rapsų sėkloms, miežių grūdams, kviečių grūdams ir paprastosios trūkažolės šaknims nustatytą DLK. Tam tikrų produktų atveju ji rekomendavo palikti nustatytą DLK. Tarnyba padarė išvadą, kad nėra informacijos apie DLK česnakuose, pomidoruose, agurkuose, melionuose ir žemės riešutuose ir kad rizikos valdytojai turi papildomai apsvarstyti šį atvejį. DLK šiuose produktuose turėtų būti nustatyto dydžio arba atitikti numatytąją DLK, remiantis Reglamento (EB) Nr. 396/2005 18 straipsnio 1 dalies b punktu;

(4) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos bentazono DLK (6). Ji pasiūlė pakeisti liekanų apibrėžtį. Ji rekomendavo sumažinti česnakams, smulkiesiems svogūnams, prieskoninėms žolėms, pupelėms (šviežioms, be ankščių), žirniams (šviežiems, su ankštimis), žirniams (šviežiems, be ankščių), žemės riešutams, soroms, naminiams paukščiams (mėsai, riebalams ir kepenims) ir paukščių kiaušiniams nustatytą DLK. Tam tikrų produktų atveju ji rekomendavo palikti nustatytą DLK. Tarnyba padarė išvadą, kad trūksta tam tikros informacijos apie DLK bulvėse, poruose, žolelių užpiluose (džiovintuose, lapuose), kiaulėse (mėsoje, riebaluose, kepenyse ir inkstuose), galvijuose (mėsoje, riebaluose, kepenyse ir inkstuose), avyse (mėsoje, riebaluose, kepenyse ir inkstuose), ožkose (mėsoje, riebaluose, kepenyse ir inkstuose) ir piene (galvijų, avių ir ožkų) ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba taip pat padarė išvadą, kad nėra informacijos apie DLK svogūnlaiškiuose, agurkuose, aguonų sėklose ir gauruotosiose sojose ir kad rizikos valdytojai turi papildomai apsvarstyti šį atvejį. DLK šiuose produktuose turėtų būti nustatyto dydžio arba atitikti numatytąją DLK, remiantis Reglamento (EB) Nr. 396/2005 18 straipsnio 1 dalies b punktu;

(5) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos bromoksinilo DLK (7). Ji pasiūlė pakeisti liekanų apibrėžtį. Ji rekomendavo sumažinti česnakams, svogūnams, smulkiesiems svogūnams, cukriniams kukurūzams, vaistiniams smidrams, porams ir sėmenims nustatytą DLK. Tam tikrų produktų atveju ji rekomendavo palikti nustatytą DLK. Taryba padarė išvadą, kad trūksta tam tikros informacijos apie DLK apyniuose ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede tam produktui turėtų būti nustatyta šiuo metu taikomo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(6) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos chlortalonilo DLK (8). Ji padarė išvadą, kad trūksta tam tikros informacijos apie DLK obuoliuose, kriaušėse, svarainiuose, šliandrose, lokvose, abrikosuose, persikuose, valgomosiose vynuogėse ir vynuogėse vynui gaminti, braškėse (žemuogėse), agrastuose, bananuose, papajose, bulvėse, morkose, salieruose (angl. celeriac), krienuose, pastarnokuose, petražolių šaknyse, gelteklėse, ropėse, česnakuose, svogūnuose, smulkiuosiuose svogūnuose, pomidoruose, baklažanuose, agurkuose, kornišonuose, cukinijose, melionuose, moliūguose, arbūzuose, žiediniuose kopūstuose, briuseliniuose kopūstuose, gūžiniuose kopūstuose, salierų lapuose, petražolėse, pupelėse (šviežiose, su ankštimis), pupelėse (šviežiose, be ankščių), žirniuose (šviežiuose, su ankštimis), žirniuose (šviežiuose, be ankščių), lęšiuose (šviežiuose), vaistiniuose smidruose, salieruose (angl. celery), poruose, auginamuosiuose grybuose, pupose (džiovintose), lęšiuose (džiovintuose), žirniuose (džiovintuose), lubinuose (džiovintuose), žemės riešutuose, miežių grūduose, avižų grūduose, kviečių grūduose, rugių grūduose, apyniuose, kiaulėse (mėsoje, riebaluose, kepenyse ir inkstuose), galvijuose (mėsoje, riebaluose, kepenyse ir inkstuose), avyse (mėsoje, riebaluose, kepenyse ir inkstuose), ožkose (mėsoje, riebaluose, kepenyse ir inkstuose), naminiuose paukščiuose (mėsoje, riebaluose ir kepenyse), piene (galvijų, avių ir ožkų) ir paukščių kiaušiniuose ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(7) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos famoksadono DLK (9). Ji rekomendavo sumažinti avižų grūdams nustatytą DLK. Tam tikrų produktų atveju ji rekomendavo palikti nustatytą DLK. Ji padarė išvadą, kad trūksta tam tikros informacijos apie DLK rapsų sėklose, kiaulėse (mėsoje, riebaluose, kepenyse ir inkstuose), galvijuose (mėsoje, riebaluose, kepenyse ir inkstuose), avyse (mėsoje, riebaluose, kepenyse ir inkstuose), ožkose (mėsoje, riebaluose, kepenyse ir inkstuose), naminiuose paukščiuose (mėsoje, riebaluose ir kepenyse), piene (galvijų, avių ir ožkų) ir paukščių kiaušiniuose ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(8) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos imazamokso DLK (10). Ji padarė išvadą, kad trūksta tam tikros informacijos apie DLK pupelėse (šviežiose, su ankštimis), žirniuose (šviežiuose, be ankščių), pupose (džiovintose), lęšiuose (džiovintuose), žirniuose (džiovintuose), saulėgrąžų sėklose, rapsų sėklose, gauruotosiose sojose, kukurūzuose, ryžiuose, kiaulėse (mėsoje, riebaluose, kepenyse ir inkstuose), galvijuose (mėsoje, riebaluose, kepenyse ir inkstuose), avyse (mėsoje, riebaluose, kepenyse ir inkstuose), ožkose (mėsoje, riebaluose, kepenyse ir inkstuose) ir piene (galvijų, avių ir ožkų) ir kad rizikos valdytojai turi papildomai apsvarstyti šį atvejį. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Ši DLK bus peržiūrėta; atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(9) pagal to reglamento 12 straipsnio 1 dalį Tarnyba pateikė pagrįstą nuomonę dėl nustatytos metilbromido DLK (11). Metilbromido neįtraukimas į Direktyvos 91/414/EEB I priedą numatytas Komisijos sprendime 2008/753/EB (12) ir patvirtintas Komisijos sprendime 2011/120/ES (13). Apie leidimus jį naudoti trečiosiose šalyse nepranešta. Kontrolės laboratorijos negali kiekybiškai įvertinti numatytosios metilbromido DLK, todėl šiai medžiagai netikslinga nustatyti bet kokią DLK. Tačiau metilbromidas natūraliai virsta bromido jonu, kurio kiekybiškai kontrolės laboratorijų įvertinama DLK jau yra nustatyta;

(10) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos propanilo DLK (14). Propanilo neįtraukimas į Direktyvos 91/414/EEB I priedą numatytas Komisijos sprendime 2008/769/EB (15) ir patvirtintas Komisijos įgyvendinimo reglamente (ES) Nr. 1078/2011 (16). Atsižvelgiant į tai, kad Sąjungoje propanilo naudoti nebeleidžiama ir nepranešta apie leidimus jį naudoti trečiosiose šalyse, tikslinga, kad jo DLK būtų nustatyto dydžio arba atitiktų numatytąją DLK, remiantis Reglamento (EB) Nr. 396/2005 18 straipsnio 1 dalies b punktu. Todėl pagal Reglamento (EB) Nr. 396/2005 17 straipsnį kartu su to paties reglamento 14 straipsnio 1 dalies a punktu reikėtų III priede išbraukti propanilui nustatytą DLK;

(11) pagal to reglamento 12 straipsnio 1 dalį Tarnyba pateikė pagrįstą nuomonę dėl nustatytos sulfato rūgšties DLK (17). Sulfato rūgšties neįtraukimas į Direktyvos 91/414/EEB I priedą numatytas Komisijos sprendime 2008/937/EB (18). Atsižvelgdama į tai, kad sulfato rūgšties toksiškumas mažas, Tarnyba rekomendavo nenustatyti jokios DLK. Todėl tikslinga sulfato rūgštį įtraukti į Reglamento (EB) Nr. 396/2005 IV priedą;

(12) Komisija konsultavosi su Europos Sąjungos etaloninėmis laboratorijomis dėl pesticidų liekanų ir būtinybės pakoreguoti tam tikras nustatymo ribas. Šios laboratorijos padarė išvadą, kad dėl su tam tikrais produktais susijusios technikos raidos reikia nustatyti konkrečias nustatymo ribas;

(13) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad atitinkami DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(14) todėl Reglamentas (EB) Nr. 396/2005 turėtų būti atitinkamai iš dalies pakeistas;

(15) kad produktus būtų galima įprastai parduoti, perdirbti ir vartoti, šiame reglamente reikėtų numatyti pereinamojo laikotarpio priemones produktams, kurie buvo teisėtai pagaminti prieš pakeičiant DLK ir, remiantis turima informacija, atitinka aukšto vartotojų apsaugos lygio reikalavimus;

(16) prieš pradedant taikyti pakeistą DLK turėtų būti nustatytas tinkamas laikotarpis, per kurį valstybės narės, trečiosios šalys ir maisto tvarkymo subjektai galėtų pasirengti laikytis dėl DLK pakeitimo atsiradusių naujų reikalavimų;

(17) per Pasaulio prekybos organizaciją dėl naujos DLK konsultuotasi su Sąjungos prekybos partneriais ir atsižvelgta į jų pastabas;

(18) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II, III, IV ir V priedai iš dalies keičiami pagal šio reglamento priedą.

2 straipsnis

Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo teisėtai pagaminti iki 2015 m. gegužės 18 d.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Tačiau jis taikomas nuo 2015 m. gegužės 18 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2014 m. spalio 23 d. Komisijos vardu Pirmininkas José Manuel BARROSO

(1) OL L 70, 2005 3 16, p. 1.

(2) Europos maisto saugos tarnyba. Reasoned opinion on the review of the existing maximum residue levels (MRLs) for anthraquinone according to Article 12 of Regulation (EC) No 396/2005. EFSA leidinys 2012;10(6):2761. [6 p.].

(3) 1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

(4) 2008 m. gruodžio 15 d. Komisijos sprendimas 2008/986/EB dėl antrachinono neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo (OL L 352, 2008 12 31, p. 48).

(5) Europos maisto saugos tarnyba, 2013 m. Reasoned opinion on the review of the existing maximum residue levels (MRLs) for benfluralin according to Article 12 of Regulation (EC) No 396/2005. EFSA leidinys 2013;11(6):3278. [33 p.].

(6) Europos maisto saugos tarnyba. Reasoned opinion on the review of the existing maximum residue levels (MRLs) for bentazone according to Article 12 of Regulation (EC) No 396/2005. EFSA leidinys 2012;10(7):2822. [65 p.].

(7) Europos maisto saugos tarnyba. Reasoned opinion on the review of the existing maximum residue levels (MRLs) for bromoxynil according to Article 12 of Regulation (EC) No 396/2005. EFSA leidinys 2012;10(8):2861. [41 p.].

(8) Europos maisto saugos tarnyba. Reasoned opinion on the review of the existing maximum residue levels (MRLs) for cholorothalonil according to Article 12 of Regulation (EC) No 396/2005. EFSA leidinys 2012;10(10):2940. [87 p.].

(9) Europos maisto saugos tarnyba. Reasoned opinion on the review of the existing maximum residue levels (MRLs) for famoxadone according to Article 12 of Regulation (EC) No 396/2005. EFSA leidinys 2012;10(7):2835. [53 p.].

(10) Europos maisto saugos tarnyba, 2013 m. Reasoned opinion on the review of the existing maximum residue levels (MRLs) for imazamox according to Article 12 of Regulation (EC) No 396/2005. EFSA leidinys 2013;11(6):3282. [34 p.].

(11) Europos maisto saugos tarnyba, 2013 m. Reasoned opinion on the review of the existing maximum residue levels (MRLs) for methyl bromide according to Article 12 of Regulation (EC) No 396/2005. EFSA leidinys 2013;11(7):3339. [29 p.].

(12) 2008 m. rugsėjo 18 d. Komisijos sprendimas 2008/753/EB dėl metilbromido neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo (OL L 258, 2008 9 26, p. 68).

(13) 2011 m. vasario 21 d. Komisijos sprendimas 2011/120/ES dėl metilbromido neįtraukimo į Tarybos direktyvos 91/414/EEB I priedą (OL L 47, 2011 2 22, p. 19).

(14) Europos maisto saugos tarnyba, 2013 m. Reasoned opinion on the review of the existing maximum residue levels (MRLs) for propanil according to Article 12 of Regulation (EC) No 396/2005. EFSA leidinys 2013;11(6):3280. [22 p.].

(15) 2008 m. rugsėjo 30 d. Komisijos sprendimas 2008/769/EB dėl propanilo neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tos medžiagos, registracijos panaikinimo (OL L 263, 2008 10 2, p. 14).

(16) 2011 m. spalio 25 d. Komisijos įgyvendinimo reglamentas (ES) Nr. 1078/2011, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga propanilas (OL L 279, 2011 10 26, p. 1).

(17) Europos maisto saugos tarnyba. Review of the existing maximum residue levels (MRLs) for sulphuric acid according to Article 12 of Regulation (EC) No 396/2005. EFSA leidinys 2012;10(1):2556. [9 p.].

(18) 2008 m. gruodžio 5 d. Komisijos sprendimas 2008/937/EB dėl sieros rūgšties neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijos panaikinimo (OL L 334, 2008 12 12, p. 88).